title: Komission täytäntöönpanoasetus (EU) 2015/2344, annettu 15 päivänä joulukuuta 2015, teknisten täytäntöönpanostandardien vahvistamisesta sellaisten valuuttojen osalta, joissa likvidien varojen saatavuuteen liittyy rajoituksia, Euroopan parlamentin ja neuvoston asetuksen (EU) N:o 575/2013 mukaisesti (ETA:n kannalta merkityksellinen teksti)

text:
               16.12.2015

               FI

               Euroopan unionin virallinen lehti

               L 330/26

         KOMISSION TÄYTÄNTÖÖNPANOASETUS (EU) 2015/2344,
   annettu 15 päivänä joulukuuta 2015,
   teknisten täytäntöönpanostandardien vahvistamisesta sellaisten valuuttojen osalta, joissa likvidien varojen saatavuuteen liittyy rajoituksia, Euroopan parlamentin ja neuvoston asetuksen (EU) N:o 575/2013 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 419 artiklan 4 kohdan,
   sekä katsoo seuraavaa:

               (1)

               Asetuksen (EU) N:o 575/2013 412 artiklan 1 kohdassa säädetään maksuvalmiusvaatimuksesta, jonka mukaan laitoksilla on oltava likvidejä varoja määrä, jolla voidaan varmistaa maksuvalmiuspuskurit, jotka riittävät vastaamaan likviditeetin sisään- ja ulosvirtausten mahdolliseen epätasapainoon.

               (2)

               Maksuvalmiusvaatimuksen yksityiskohdista säädetään asetuksen (EU) N:o 575/2013 460 artiklan nojalla hyväksytyssä komission täytäntöönpanoasetuksessa (EU) 2015/61 (2).

               (3)

               Jos likvidejä varoja tarvitaan perustellusti enemmän kuin kyseisiä likvidejä varoja on jossakin valuutassa saatavilla, kyseisen valuutan osalta on sovellettava yhtä tai useampaa asetuksen (EU) N:o 575/2013 419 artiklan 2 kohdassa säädettyä poikkeusta.

               (4)

               Näin ollen on tarpeen yksilöidä valuutat, joiden osalta poikkeusta voidaan hyödyntää, ja se, kuinka laajasti poikkeusta on mahdollista käyttää.

               (5)

               Euroopan pankkiviranomainen (EPV) teki perustelluista tarpeista arvioinnin, joka perustui parhaisiin käytettävissä oleviin tietoihin, jotka toimivaltaisten viranomaisten oli mahdollista antaa likvideistä varoista tietyissä valuutoissa ja muiden sijoittajien vaatimien likvidien varojen määristä, joilla ei näin ollen voinut vastata laitosten maksuvalmiusvaatimuksiin.

               (6)

               EPV yksilöi Norjan kruunun (NOK) valuutaksi, jossa likvidien varojen saatavuuteen liittyy rajoituksia. Tämä yksilöinti tehtiin ennen delegoidun asetuksen (EU) 2015/61 voimaantuloa, jolloin EPV arvioi likvidien varojen saatavuutta Baselin pankkivalvontakomitean hyväksymien kansainvälisten standardien mukaisesti. Arvioinnissa tarkasteltiin niiden likvidien varojen määrää, joita asetuksen (EU) N:o 575/2013 soveltamisalan ulkopuolelle jäävät yhteisöt eivät vaadi, ja verrattiin sitä laitosten tarpeisiin, jotka perustuvat niiden käteisvarojen arvioituihin painotettuihin nettoulosvirtauksiin seuraavien 30 päivän aikana ottaen huomioon sisäänvirtauksille asetettu katto, likvidien varojen puutteisiin 3–5 vuoden ajanjaksolla todennäköisesti vaikuttavat tekijät sekä maksuvalmiusvaatimukselle asetettu 110 prosentin tavoite.

               (7)

               EPV:n arvioinnissa tultiin siihen tulokseen, että likvidien varojen perustellut tarpeet olivat suuremmat kuin Norjan kruunuina saatavilla olevien likvidien varojen määrä. Valtionvelka on yksi likvideimmistä varoista, mutta Norjan valtionvelka on maan julkisen talouden suotuisan rahoitusaseman vuoksi suhteellisen pieni. Vaikka kansainväliset laitokset ja monikansalliset kehityspankit ovat myös laskeneet suuria määriä joukkovelkakirjalainoja Norjan kruunuissa, kyseiset varat ovat pääosin kansainvälisten sijoittajien hallussa olevia yksityisiä sijoituksia, joten EPV ei katsonut niitä likvideiksi ja laitosten käytettävissä oleviksi asetuksessa (EU) N:o 575/2013 tarkoitetulla tavalla. Lisäksi EPV:n arviointi perustui Baselin pankkivalvontakomitean hyväksymiin kansainvälisiin maksuvalmiusstandardeihin, kun taas arvioinnin siitä, ylittävätkö likvidien varojen perustellut tarpeet merkittävällä tavalla tietyssä valuutassa saatavilla olevien likvidien varojen määrän, pitäisi perustua delegoidussa asetuksessa (EU) 2015/61 vahvistettuun likvidien varojen lopulliseen luetteloon. Delegoidussa asetuksessa vahvistetaan laajempi likvidien varojen valikoima erityisesti katettujen joukkovelkakirjalainojen osalta. Tämä ero ei kuitenkaan ole riittävä muuttamaan EPV:n päätelmiä, joiden mukaan likvidien varojen perustellut tarpeet olivat suuremmat kuin Norjan kruunuina saatavilla olevien likvidien varojen määrä.

               (8)

               EPV on järjestänyt avoimia julkisia kuulemisia siitä teknisen täytäntöönpanostandardin luonnoksesta, joihin tämä asetus perustuu, analysoinut mahdollisia asiaan liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 37 artiklan mukaisesti perustetulta pankkialan osallisryhmältä. Komissio hyväksyi Euroopan parlamentin ja neuvoston asetuksen (EU) N:o 1093/2010 (3) 15 artiklassa tarkoitetun menettelyn mukaisesti tietyin muutoksin EPV:n toimittaman teknisen täytäntöönpanostandardin luonnoksen lähetettyään luonnoksen ensin takaisin EPV:lle selittääkseen siihen tekemänsä muutokset. EPV antoi kyseisiä muutoksia koskevan myönteisen virallisen lausunnon ja vahvisti, ettei pitäisi muuttaa määrää, jolla likvidien varojen perustelu tarve ylittää Norjan kruunuina saatavilla olevat likvidit varat ja jota sen ensimmäisessä teknisen täytäntöönpanostandardin luonnoksessa ehdotettiin.

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 575/2013 412 artiklassa säädetyn vaatimuksen mukaisen likvidien varojen perustellun tarpeen katsotaan ylittävän kyseisten käytettävissä olevien varojen määrän tämän asetuksen liitteessä lueteltujen valuuttojen osalta kyseisessä liitteessä täsmennetyllä prosenttiosuudella.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä joulukuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 27.6.2013, s. 1.

      (2)  Komission delegoitu asetus (EU) 2015/61, annettu 10 päivänä lokakuuta 2014, Euroopan parlamentin ja neuvoston asetuksen (EU) N:o 575/2013 täydentämisestä luottolaitosten maksuvalmiusvaatimuksen osalta (EUVL L 11, 17.1.2015, s. 1).

      (3)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).

      LIITE

         Luettelo valuutoista, joissa likvidien varojen saatavuuteen liittyy rajoituksia

                  Nro

                  Valuutta

                  Määrä, jolla likvidien varojen perusteltu tarve ylittää käytettävissä olevat likvidit varat

                  1.

                  Norjan kruunu (NOK)

                  63 %


title: Komission täytäntöönpanoasetus (EU) 2017/1835, annettu 9 päivänä lokakuuta 2017, vilja-alalla 10 päivästä lokakuuta 2017 sovellettavien tuontitullien vahvistamisesta

text:
               10.10.2017

               FI

               Euroopan unionin virallinen lehti

               L 260/5

         KOMISSION TÄYTÄNTÖÖNPANOASETUS (EU) 2017/1835,
   annettu 9 päivänä lokakuuta 2017,
   vilja-alalla 10 päivästä lokakuuta 2017 sovellettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun neuvoston asetuksen (EU) N:o 1308/2013 (1) ja erityisesti sen 183 artiklan
   sekä katsoo seuraavaa:

               (1)

               Komission asetuksen (EU) N:o 642/2010 (2) 1 artiklan 1 kohdassa säädetään, että CN-koodien 1001 11 00, 1001 19 00, ex 1001 91 20 [tavallinen vehnä, siemenvilja], ex 1001 99 00 [korkealaatuinen tavallinen vehnä, muu kuin siemenvilja], 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 tuotteiden tuontitulli on sama kuin kyseisten tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EU) N:o 642/2010 1 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten mainitussa artiklassa tarkoitetuille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 1 kohdan mukaan mainitun asetuksen 1 artiklan 1 kohdassa tarkoitettujen tuotteiden tuontitullin laskemisessa käytetään mainitun asetuksen 5 artiklassa säädetyn menetelmän mukaisesti määriteltyä päivittäistä edustavaa cif-tuontihintaa.

               (4)

               Kanadasta peräisin olevien ja CN-koodeihin 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 kuuluvien tuotteiden tuontitulli lasketaan 21 päivästä syyskuuta 2017 asetuksen (EU) N:o 642/2010 2 artiklan 5 kohdan mukaisesti.

               (5)

               Tuontitullit olisi vahvistettava 10 päivänä lokakuuta 2017 alkavalle ajanjaksolle, ja niitä olisi sovellettava kunnes uusi vahvistus tulee voimaan.

               (6)

               Asetuksen (EU) N:o 642/2010 2 artiklan 2 kohdan mukaisesti tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 642/2010 1 artiklan 1 kohdassa tarkoitetut vilja-alan tuontitullit vahvistetaan, liitteessä II lueteltujen tekijöiden perusteella, tämän asetuksen liitteessä I 10 päivästä lokakuuta 2017 alkaen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä lokakuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

      LIITE I

                  Asetuksen (EU) N:o 642/2010 1 artiklan 1 kohdassa tarkoitettuihin tuotteisiin 10 päivästä lokakuuta 2017 sovellettavat tuontitullit

                  CN-koodi

                  Tavaran kuvaus

                  Tuontitulli (1)
                      (2)

                  (euroa/tonni)

                  1001 11 00

                  DURUMVEHNÄ, siemenvilja

                  0,00

                  1001 19 00

                  DURUMVEHNÄ, korkealaatuinen, muu kuin siemenvilja

                  0,00

                  keskilaatuinen, muu kuin siemenvilja

                  0,00

                  heikkolaatuinen, muu kuin siemenvilja

                  0,00

                  ex 1001 91 20

                  Tavallinen VEHNÄ, siemenvilja

                  0,00

                  ex 1001 99 00

                  Tavallinen VEHNÄ, korkealaatuinen, muu kuin siemenvilja

                  0,00

                  1002 10 00

                  RUIS, siemenvilja

                  5,61

                  1002 90 00

                  RUIS, muu kuin siemenvilja

                  5,61

                  1005 10 90

                  MAISSI, siemenvilja, muu kuin hybridi

                  5,61

                  1005 90 00

                  Maissi, muu kuin siemenvilja (3)

                  5,61

                  1007 10 90

                  DURRA, muu kuin kylvämiseen tarkoitettu hybridi

                  5,61

                  1007 90 00

                  DURRA, muu kuin siemenvilja

                  5,61

         (1)  Tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                  —

                  2 euroa/tonni, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla ja tavarat saapuvat unioniin Atlantin valtameren kautta.

         (2)  Kanadasta peräisin olevien ja CN-koodeihin 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 kuuluvien tuotteiden tuontitulli lasketaan asetuksen (EU) N:o 642/2010 2 artiklan 5 kohdan mukaisesti.

         (3)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

      LIITE II

         LIITTEESSÄ I VAHVISTETTUJEN TULLIEN LASKEMISTA KOSKEVAT TEKIJÄT

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (euroa/tonni)

                              Vehnä (1)

                              Maissi

                              Pörssi

                              Minneapolis

                              Chicago

                              Noteeraus

                              210,22

                              117,61

                              Palkkio Meksikon-lahdella

                              —

                              15,27

                              Palkkio Suurilla järvillä

                              32,84

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam:

                              18,54 euroa/tonni

                              Rahtikustannukset: Suuret järvet – Rotterdam:

                              39,59 euroa/tonni

         (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).


title: Neuvoston täytäntöönpanoasetus (EU) 2017/890, annettu 24 päivänä toukokuuta 2017, rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 1 kohdan täytäntöönpanosta

text:
               25.5.2017

               FI

               Euroopan unionin virallinen lehti

               L 138/1

         NEUVOSTON TÄYTÄNTÖÖNPANOASETUS (EU) 2017/890,
   annettu 24 päivänä toukokuuta 2017,
   rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rajoittavista toimenpiteistä Keski-Afrikan tasavallan tilanteen huomioon ottamiseksi 10 päivänä maaliskuuta 2014 annetun neuvoston asetuksen (EU) N:o 224/2014 (1) ja erityisesti sen 17 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä maaliskuuta 2014 asetuksen (EU) N:o 224/2014.

               (2)

               Yhdistyneiden kansakuntien turvallisuusneuvoston päätöslauselman 2127 (2013) nojalla perustettu Yhdistyneiden kansakuntien turvallisuusneuvoston komitea lisäsi 17 päivänä toukokuuta 2017 yhden henkilön luetteloon, joka koskee henkilöitä ja yhteisöjä, joihin kohdistetaan rajoittavia toimenpiteitä.

               (3)

               Asetuksen (EU) N:o 224/2014 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 224/2014 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä toukokuuta 2017.

            Neuvoston puolesta

            Puheenjohtaja

         L. GRECH

      (1)  EUVL L 70, 11.3.2014, s. 1.

      LIITE
      Lisätään tämän asetuksen liitteessä luetteloon merkitty henkilö asetuksen (EU) N:o 224/2014 liitteessä I olevaan luetteloon.
      A.   Henkilöt

                  ”12.

                  Abdoulaye HISSENE (alias: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye

         Syntymäaika: 1967

         Syntymäpaikka: Ndele, Bamingui-Bangoran, Keski-Afrikan tasavalta

         Kansalaisuus: Keski-Afrikan tasavalta

         Passin nro: Keski-Afrikan tasavallan diplomaattipassi nro D00000897, myönnetty 5. huhtikuuta 2013 (voimassa 4. huhtikuuta 2018 saakka)

         Osoite: a) KM5, Bangui, Keski-Afrikan tasavalta b) Nana-Grebizi, Keski-Afrikan tasavalta

         YK nimennyt:17. toukokuuta 2017

         Muita tietoja: Hissène oli aiemmin Keski-Afrikan tasavallan aiemman presidentin Michel Djotodian hallituksessa nuoriso- ja urheiluministerinä. Ennen sitä hän johti poliittista puoluetta Convention of Patriots for Justice and Peace. Hän asettui myös Banguissa toimivien aseistettujen ryhmien johtoon, erityisesti PK5-alueella (3. alue).

         Tietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

         Lisätietoja:

                  Abdoulaye Hissène ja muita entisen Sélékan jäseniä toimi yhdessä Keski-Afrikan tasavallan aiemman presidentin François Bozizén kanssa liittoutuneiden anti-balaka-häiritsijöiden, muun muassa Maxime Mokomin, kanssa saadakseen aikaan väkivaltaisia mielenosoituksia ja yhteenottoja syyskuussa 2015 osana epäonnistunutta hallituksen kaatamisyritystä sillä aikaa, kun silloinen väliaikainen presidentti Catherine Samba-Panza osallistui YK:n vuoden 2015 yleiskokoukseen. Keski-Afrikan tasavallan hallitus asetti Mokomin, Hissènen ja monia muita syytteeseen epäonnistuneen vallankaappausyrityksen yhteydessä tehdyistä erilaisista rikoksista, kuten murhasta, tuhopoltosta, kidutuksesta ja ryöstelystä.

                  Vuodesta 2015 Hissènestä oli tullut yksi Banguin PK5-alueella toimivien, yli sadasta miehestä koostuvien aseistettujen ryhmien keskeisistä johtajista. Tässä ominaisuudessa hän rajoitti kyseisellä alueella liikkumisen vapautta ja valtion auktoriteetin palauttamista muun muassa verottamalla kuljetus- ja kaupallista toimintaa luvattomasti. Vuoden 2015 toisella puoliskolla Hissène toimi Banguissa toimivien entisen Sélékan ”nairobistien” edustajana yhteistyössä Mokomin komentamien anti-balaka-taistelijoiden kanssa. Haroun Gayen ja Hissènen johtamat aseistetut miehet osallistuivat väkivaltaisuuksiin Banguissa 26. syyskuuta ja 3. lokakuuta 2015 välisenä aikana.

                  Hissènen johtaman ryhmän jäseniä epäillään osallistumisesta 13. joulukuuta 2015 – perustuslakia koskevan kansanäänestyksen päivänä – Mohamed Moussa Dhaffanen, entisen Sélékan johtajan, ajoneuvoa vastaan kohdistettuun hyökkäykseen. Hissèneä syytetään väkivallan lietsomisesta Banguin KM5-alueella, minkä tuloksena viisi kuoli, 20 loukkaantui eivätkä asukkaat voineet äänestää perustuslakia koskevassa kansanäänestyksessä. Hissène vaaransi vaalit luomalla eri ryhmien välisten kostohyökkäyskierteen.

                  Banguin M'poko -lentoaseman poliisi otti Hissènen kiinni 15. maaliskuuta 2016, ja hänet siirrettiin kansallisen santarmilaitoksen tutkintajaostoon. Sen jälkeen hänen joukkonsa vapauttivat hänet väkivalloin ja varastivat yhden aseen, jonka MINUSCA oli aiemmin luovuttanut osana komitean hyväksymää poikkeuspyyntöä.

                  Gayen ja Hissènen joukot sieppasivat Banguissa viisi poliisia 19. kesäkuuta 2016, kun sisäiset turvallisuusjoukot olivat pidättäneet muslimikauppiaita PK 12-alueella. MINUSCA yritti vapauttaa poliisit 20. kesäkuuta. Hissènen ja Gayen johtamat aseistetut miehet tulittivat rauhanturvaajia, jotka yrittivät vapauttaa panttivangit. Ainakin kuusi kuoli, ja yksi rauhanturvaaja haavoittui.

                  Hissène johti 12. elokuuta 2016 kuudesta ajoneuvosta koostuvaa saattuetta, jossa oli raskaasti aseistettuja miehiä. MINUSCA otti kiinni tämän Banguista pakenevan saattueen Sibutin eteläpuolella. Matkalla pohjoiseen saattue tulitti sisäisiä turvallisuusjoukkoja useiden tarkastuspisteiden kohdalla. Lopulta MINUSCA pysäytti sen 40 kilometriä Sibutista etelään. Aseellisen taistelun jälkeen MINUSCA otti kiinni 11 miestä, mutta itse Hissène ja useita muita pääsi karkuun. Pidätetyt kertoivat MINUSCAlle, että saattuetta johti Hissène, ja sen tarkoituksena oli päästä Briaan ja osallistua Nourredine Adamin järjestämään entisten Séléka-ryhmien kokoukseen.

                  Asiantuntijapaneeli matkusti Sibutiin elo- ja syyskuussa 2016 tutkiakseen MINUSCAn 13. elokuuta kiinniottaman Hissènen, Gayen ja Hamit Tidjanin saattueen tavarat. Paneeli tutki myös Hissènen talosta 16. elokuuta takavarikoidut ammukset. Kuudesta ajoneuvosta ja pidätetyiltä henkilöiltä löytyi sekä tappavia että muita sotilastarvikkeita. Keskussantarmilaitos teki 16. elokuuta 2016 ratsian Hissènen taloon Banguissa. Sieltä löytyi yli 700 asetta.

                  Kaga-Bandorosta kuudella moottoripyörällä Hissèneä hakemaan matkalla ollut entisen Sélékan jäsenistä koostuva ryhmä avasi 4. syyskuuta 2016 tulen MINUSCAa vastaan Dékoan lähellä. Tässä yhteydessä yksi entinen Sélékan taistelija kuoli ja kaksi rauhanturvaajaa sekä yksi siviili haavoittuivat.”


title: Komission täytäntöönpanoasetus (EU) N:o 1208/2011, annettu 22 päivänä marraskuuta 2011 , neuvoston asetuksen (EY) N:o 1234/2007 soveltamista koskevien yksityiskohtaisten sääntöjen vahvistamisesta unionin tuen myöntämiseksi hedelmien ja vihannesten, hedelmä- ja vihannesjalosteiden sekä banaanituotteiden toimittamiseen koulujen oppilaille kouluhedelmäjärjestelmän mukaisesti annetun asetuksen (EY) N:o 288/2009 muuttamisesta ja oikaisemisesta

text:
               23.11.2011

               FI

               Euroopan unionin virallinen lehti

               L 305/53

         KOMISSION TÄYTÄNTÖÖNPANOASETUS (EU) N:o 1208/2011,
   annettu 22 päivänä marraskuuta 2011,
   neuvoston asetuksen (EY) N:o 1234/2007 soveltamista koskevien yksityiskohtaisten sääntöjen vahvistamisesta unionin tuen myöntämiseksi hedelmien ja vihannesten, hedelmä- ja vihannesjalosteiden sekä banaanituotteiden toimittamiseen koulujen oppilaille kouluhedelmäjärjestelmän mukaisesti annetun asetuksen (EY) N:o 288/2009 muuttamisesta ja oikaisemisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus) ja erityisesti sen 103 h artiklan f alakohdan yhdessä sen 4 artiklan kanssa,
   sekä katsoo seuraavaa:

               (1)

               Asetuksen (EY) N:o 1234/2007 103 g a artiklassa määritellystä kouluhedelmäjärjestelmästä saadun kokemuksen perusteella ja sen täytäntöönpanon helpottamiseksi on tarpeen selkeyttää ja yksinkertaistaa joitakin komission asetuksen (EY) N:o 288/2009 (2) säännöksiä.

               (2)

               Asetuksen (EY) N:o 1234/2007 103 g a artiklan 2 kohdan perusteella jäsenvaltioiden on toteutettava järjestelmän tehokkuuden varmistavat liitännäistoimenpiteet. Liitännäistoimenpiteet eivät ole oikeutettuja unionin kouluhedelmäjärjestelmälle myöntämään tukeen. Sen vuoksi on tarpeen erottaa nämä toimenpiteet tarkemmin viestintätoimenpiteistä, joille voidaan myöntää unionin tukea.

               (3)

               Asetuksen (EY) N:o 288/2009 5 artiklan 1 kohdassa luetellaan kustannukset, joille voidaan myöntää unionin tukea. Moitteettoman rahoitushallinnon ja menojen valvonnan varmistamiseksi on tarpeen selventää, mille kustannuksille voidaan myöntää unionin tukea. Järjestelmän tehokkuuden varmistamiseksi on aiheellista säätää siitä, että henkilöstökuluille ei myönnetä unionin tukea lukuun ottamatta sellaisia henkilöstökuluja, jotka liittyvät suoraan järjestelmän täytäntöönpanoon.

               (4)

               Kokemus on osoittanut, että asetuksessa (EY) N:o 288/2009 säädettyjä tukihakemuksiin ja tuen maksamiseen liittyviä yksityiskohtaisia sääntöjä on vaikea noudattaa sellaisten elinten kohdalla, jotka eivät osallistu tuotteiden toimittamiseen, mutta huolehtivat kouluhedelmäjärjestelmään kuuluvasta seurannasta, arvioinnista ja viestinnästä. Siksi olisi selkeytettävä seurannan, arvioinnin ja viestinnän yhteydessä sovellettavia tuen myöntämisedellytyksiä.

               (5)

               Valvontavaatimusten vähentämiseksi sellaisten tuen hakijoiden kohdalla, jotka vastaavat yksinomaan seurannasta, arvioinnista ja viestinnästä, on yksinkertaistettava valvontaa ja tarkastuksia koskevia sääntöjä. Näiden tehtävien erityisluonteen takia on asianmukaista vapauttaa nämä hakijat paikalla tehtävistä tarkastuksista ja soveltaa tällaisiin hakijoihin vain täysimääräisiä hallinnollisia tarkastuksia.

               (6)

               Asetuksen (EY) N:o 288/2009 3 artiklan 5 kohdan toisen virkkeen kielitoisinnot ovat toistensa kanssa ristiriidassa siltä osin kuin säädetään kouluhedelmäjärjestelmän täytäntöönpanosta jäsenvaltioissa. Joissakin kielitoisinnoissa olisi selvennettävä, että jos jäsenvaltiot päättävät panna täytäntöön useamman kuin yhden järjestelmän, niiden on laadittava strategia jokaiselle järjestelmälle.

               (7)

               Sen vuoksi asetusta (EY) N:o 288/2009 olisi muutettava, ja se olisi oikaistava.

               (8)

               Ohjelmasuunnittelua varten ja jotta varmistetaan, että säännöt eivät muutu soveltamisaikana, tähän asetukseen sisältyviä muutoksia on tarpeen soveltaa kouluhedelmäjärjestelmän nykyisen täytäntöönpanokauden alusta eli 1 päivästä elokuuta 2011.

               (9)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 288/2009 muuttaminen
   Muutetaan asetus (EY) N:o 288/2009 seuraavasti:

               (1)

               Korvataan 3 artiklan 4 kohta seuraavasti:
               ”4.   Jäsenvaltioiden on kuvattava strategiassaan, mitä liitännäistoimenpiteitä ne toteuttavat varmistaakseen järjestelmänsä moitteettoman täytäntöönpanon. Näiden toimenpiteiden on oltava opetuksellisia, ja niissä on keskityttävä siihen, että kohderyhmä oppii tuntemaan paremmin hedelmä- ja vihannesalan tai terveelliset ruokailutottumukset, ja niihin voidaan ottaa mukaan myös opettajat ja vanhemmat.”.

               (2)

               Muutetaan 5 artikla seuraavasti:

                           (a)

                           Muutetaan 1 kohta seuraavasti:

                                       (i)

                                       korvataan ensimmäinen alakohta seuraavasti:
                                       ”Asetuksen (EY) N:o 1234/2007 103 g a artiklassa tarkoitettua yhteisön tukea voidaan myöntää seuraaviin kustannuksiin:

                                                   a)

                                                   sellaisten kouluhedelmäjärjestelmään kuuluvien hedelmien ja vihannesten, hedelmä- ja vihannesjalosteiden ja banaanituotteiden kustannukset, jotka toimitetaan kouluihin;

                                                   b)

                                                   muut kustannukset, jotka ovat kouluhedelmäjärjestelmän täytäntöönpanoon suoraan liittyviä kustannuksia ja joihin kuuluvat ainoastaan seuraavat:

                                                               i)

                                                               laitteiden ostamisesta, vuokraamisesta ja liisauksesta aiheutuvat kustannukset, jos ne mainitaan strategiassa;

                                                               ii)

                                                               12 artiklassa tarkoitetuista seurannasta ja arvioinnista aiheutuvat kustannukset, joiden on liityttävä suoraan kouluhedelmäjärjestelmään;

                                                               iii)

                                                               viestinnästä aiheutuvat kustannukset, joiden on liityttävä suoraan kouluhedelmäjärjestelmästä tiedottamiseen suurelle yleisölle ja joihin sisältyy 14 artiklan 1 kohdassa mainittu juliste; näihin kustannuksiin voi myös sisältyä yksi tai useampi seuraavista viestintätoimista:

                                                                           —

                                                                           tiedotuskampanjat televisiossa, sähköisessä viestinnässä, sanomalehdissä ja muissa samankaltaisissa viestintämuodoissa;

                                                                           —

                                                                           tiedotustilaisuudet, konferenssit, seminaarit ja työpajat, jotka liittyvät kouluhedelmäjärjestelmästä tiedottamiseen, ja muut samankaltaiset tilaisuudet;

                                                                           —

                                                                           tiedotus- ja esittelymateriaalit, kuten kirjeet, lehtiset, esitteet, pienet lahjat ja muut vastaavat tuotteet.”;

                                       (ii)

                                       Lisätään uusi alakohta seuraavasti:
                                       ‘Arvonlisävero (alv) ja henkilöstökuluihin liittyvät menot eivät ole sellaisia kustannuksia, joille voidaan myöntää asetuksen (EY) N:o 1234/2007 103 g a artiklassa tarkoitettua unionin tukea, lukuun ottamatta sellaisia henkilöstökuluja, jotka ovat osa tämän kohdan ensimmäisessä alakohdassa määriteltyjen toimien kustannuksia, kun nämä toimet on ulkoistettu.’;

                           (b)

                           Korvataan 2 kohta seuraavasti:
                           ”2.   Edellä 1 kohdan ensimmäisen alakohdan b alakohdan iii alakohdassa tarkoitettujen kustannusten kokonaismäärän on oltava kiinteämääräinen, ja niiden enimmäismäärä on viisi prosenttia jäsenvaltion saaman unionin tuen vuotuisesta määrästä sen jälkeen, kun 4 artiklan 4 kohdan mukainen unionin tuen lopullinen jakautuminen on suoritettu.
                           Edellä 1 kohdan ensimmäisen alakohdan b alakohdan i ja ii alakohdassa tarkoitettujen kustannusten kokonaismäärä saa olla enintään 10 prosenttia jäsenvaltion saaman unionin tuen vuotuisesta määrästä sen jälkeen, kun 4 artiklan 4 kohdan mukainen unionin tuen lopullinen jakautuminen on suoritettu.”.

               (3)

               Korvataan 7 artikla seuraavasti:
               ”7 artikla
               Tuenhakijoiden hyväksyntäedellytykset
               1.   Toimivaltainen viranomainen edellyttää hakijan hyväksyäkseen kirjallisia sitoumuksia siitä, että hakija

                           a)

                           käyttää tämän asetuksen mukaisesta kouluhedelmäjärjestelmästä rahoitettavia tuotteita lasten ravinnoksi omassa koulussaan tai niissä kouluissa, joille se hakee tukea;

                           b)

                           käyttää tuen kouluhedelmäjärjestelmän seurantaan ja arviointiin tai järjestelmän tarkoituksen mukaiseen viestintään;

                           c)

                           palauttaa asianomaisista määristä aiheettomasti maksetut tuet, jos on todettu, ettei tuotteita ole jaettu 2 artiklassa tarkoitetuille oppilaille tai että tukea on maksettu tuotteille, jotka eivät ole tukikelpoisia tämän asetuksen mukaisesti;

                           d)

                           maksaa määrän, joka vastaa alun perin maksetun määrän ja sen määrän, johon hakija on oikeutettu, välistä erotusta, kun kyseessä on petos tai vakava laiminlyönti;

                           e)

                           antaa tositteet toimivaltaisten viranomaisten käyttöön niiden pyynnöstä;

                           f)

                           antaa tehdä kaikki jäsenvaltion toimivaltaisen viranomaisen päättämät tarkastukset ja erityisesti kirjanpidon tarkastukset ja fyysiset tarkastukset.

                     2.   Kun kyseessä on 6 artiklan 2 kohdan e alakohdan ii alakohdassa tarkoitettu tuenhakija, sovelletaan vain tämän artiklan 1 kohdan b,d ja e alakohtaa.
               3.   Edellä 6 artiklan 2 kohdan c ja d alakohdassa ja e alakohdan i alakohdassa tarkoitettujen tuenhakijoiden on annettava lisäksi kirjallinen sitoumus siitä, että kyseiset hakijat pitävät kirjaa koulujen tai, soveltuvin osin, kouluviranomaisten nimistä ja osoitteista sekä näille kouluille tai viranomaisille myydyistä tai toimitetuista tuotteista ja määristä.
               4.   Jäsenvaltiot voivat vaatia hakijalta muita kirjallisia sitoumuksia.”.

               (4)

               Poistetaan 8 artikla.

               (5)

               Muutetaan 10 artikla seuraavasti:

                           (a)

                           Korvataan 1 kohta seuraavasti:
                           ”1.   Tukihakemukset on tehtävä jäsenvaltion toimivaltaisen viranomaisen vahvistamalla tavalla.
                           Edellä 6 artiklan 2 kohdan a–d alakohdassa tarkoitettujen hakijoiden jättämissä tukihakemuksissa on oltava vähintään seuraavat tiedot:

                                       a)

                                       jaettavat määrät;

                                       b)

                                       sen koulun tai kouluviranomaisen nimi ja osoite tai tunnistenumero, johon tämän kohdan a alakohdassa tarkoitetut tiedot viittaavat;

                                       c)

                                       lasten lukumäärä kussakin jäsenvaltion strategiassa mainitun kohderyhmän koulussa;

                                       d)

                                       jäsenvaltioiden määrittelemät tositteet.”;

                           (b)

                           Lisätään 3 kohtaan virke seuraavasti:
                           ”Jäljempänä 12 artiklan mukaista arviointikertomusta koskevien tukihakemusten toimittamisen määräaika on 12 artiklan 2 kohdassa tarkoitettua arvioinnin määräaikaa seuraavan ensimmäisen kuukauden viimeinen päivä.”;

                           (c)

                           Korvataan 4 kohdan ensimmäinen virke seuraavasti:
                           ”Hakemuksissa ilmoitetut määrät on todistettava asiakirjoilla, jotka pidetään toimivaltaisten viranomaisten saatavilla.”.

               (6)

               Muutetaan 11 artikla seuraavasti:

                           (a)

                           Korvataan 1 kohdan johdantolause seuraavasti:
                           ”Edellä 6 artiklan 2 kohdan a–d alakohdassa ja e alakohdan i alakohdassa tarkoitetuille tuenhakijoille maksetaan tukea ainoastaan”;

                           (b)

                           Lisätään 1 a kohta seuraavasti:
                           ”1 a.   Edellä 6 artiklan 2 kohdan e alakohdan ii alakohdassa tarkoitetuille tuenhakijoille tuki maksetaan ainoastaan silloin, kun kyseiset tuotteet tai palvelut ja jäsenvaltion toimivaltaisten viranomaisten vaatimat todistusasiakirjat on toimitettu.”;

                           (c)

                           Korvataan 3 kohdan toinen alakohta seuraavasti:
                           ”Jos 10 artiklan 3 kohdassa tarkoitettu määräaika ylitetään kahdella kuukaudella, tukea on alennettava edelleen yksi prosentti jokaista lisäpäivää kohti.”.

               (7)

               Korvataan 12 artiklan 2 kohta seuraavasti:
               ”2.   Jäsenvaltioiden on arvioitava kouluhedelmäjärjestelmänsä täytäntöönpanoa ja sen tehokkuutta. Jäsenvaltioiden on ilmoitettava 1 päivän elokuuta 2010 ja 31 päivän heinäkuuta 2011 välistä täytäntöönpanojaksoa koskevien arviointiensa tulokset komissiolle viimeistään 29 päivänä helmikuuta 2012. Myöhempien täytäntöönpanojaksojen osalta jäsenvaltioiden on 29 päivän helmikuuta 2012 jälkeen toimitettava komissiolle arviointikertomus edellisen viiden vuoden täytäntöönpanojaksosta viiden vuoden välein helmikuun loppuun mennessä.”.

               (8)

               Muutetaan 13 artikla seuraavasti:

                           (a)

                           Korvataan 1 ja 2 kohta seuraavasti:
                           ”1.   Jäsenvaltioiden on toteutettava kaikki tarvittavat toimenpiteet varmistaakseen tämän asetuksen noudattamisen. Näiden toimenpiteiden on sisällettävä kaikkien tukihakemusten täydet hallinnolliset tarkastukset.
                           2.   Kun tukea hakee 6 artiklan 2 kohdan a–d alakohdassa tai e alakohdan i alakohdassa tarkoitettu hakija, hallinnolliin tarkastuksiin on sisällyttävä tuotteiden toimittamista koskevien, jäsenvaltioiden määrittelemien tositteiden tarkastus. Hallinnollisia tarkastuksia on täydennettävä paikalla tehtävillä tarkastuksilla, jotka koskevat erityisesti

                                       a)

                                       7 artiklassa tarkoitettua kirjanpitoa, mukaan lukien osto- ja myyntilaskujen ja pankkiotteiden kaltainen liikekirjanpito;

                                       b)

                                       tämän asetuksen mukaisesti tuettujen tuotteiden käyttöä ennen kaikkea, jos ilmenee syitä epäillä sääntöjenvastaisuutta.”;

                           (b)

                           Lisätään 2 a kohta seuraavasti:
                           ”2 a.   Kun tukea hakee 6 artiklan 2 kohdan e alakohdan ii alakohdassa tarkoitettu hakija, hallinnollisiin tarkastuksiin on sisällyttävä tuotteiden ja palvelujen toimittamisen ja ilmoitettujen menojen todenperäisyyden tarkastus.”;

                           (c)

                           Korvataan 3 kohdan ensimmäinen alakohta seuraavasti:
                           ”Kutakin 1 päivän elokuuta ja 31 päivän heinäkuuta välistä ajanjaksoa koskevien paikalla tehtävien tarkastusten kokonaismäärän on katettava vähintään viisi prosenttia kansallisesti myönnetystä tuesta ja vähintään viisi prosenttia kaikista 6 artiklan 2 kohdan a–d alakohdassa ja e alakohdan i alakohdassa tarkoitetuista hakijoista.”;

                           (d)

                           Korvataan 6 kohdan ensimmäisessä virkkeessa oleva viittaus e alakohtaan viittauksella 6 artiklan 2 kohdan e alakohdan i alakohtaan.

               (9)

               Muutetaan 14 artikla seuraavasti:

                           (a)

                           Korvataan 2 kohta seuraavasti:
                           ”2.   Jos jäsenvaltio päättää olla käyttämättä 1 kohdassa tarkoitettua julistetta, sen on strategiassaan ilmaistava selkeästi, kuinka se aikoo tiedottaa yleisölle Euroopan unionin sen järjestelmälle myöntämästä rahoitustuesta.”;

                           (b)

                           Lisätään 2 a kohta seuraavasti:
                           ”2 a.   Jäsenvaltioiden Euroopan kouluhedelmäjärjestelmää koskevissa verkkosivustoissa tai muissa 5 artiklan 1 kohdan b alakohdan iii alakohdassa mainituissa viestintävälineissä on joka tapauksessa oltava Euroopan lippu, ja niissä on mainittava Euroopan kouluhedelmäjärjestelmä ja Euroopan unionin rahoitustuki.”.

               (10)

               Korvataan 15 artiklan 1 kohdan toisen alakohdan a ja b alakohta seuraavasti:

                           ”a)

                           12 artiklan 1 kohdassa säädetyn seurannan tulokset sähköpostitse osoitteeseen AGRI-HORT-SCHOOLFRUIT@ec.europa.eu,

                           b)

                           13 ja 16 artiklan nojalla suoritettujen paikalla tehtävien tarkastusten yksityiskohdat ja havainnot sähköpostitse osoitteeseen AGRI-J2@ec.europa.eu.”.

         2 artikla
   Asetuksen (EY) N:o 288/2009 oikaiseminen
   Ei koske suomenkielistä toisintoa.
   3 artikla
   Voimaantulo ja soveltaminen
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä elokuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä marraskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 94, 8.4.2009, s. 38.


title: Komission täytäntöönpanoasetus (EU) N:o 347/2011, annettu 8 päivänä huhtikuuta 2011 , asetuksessa (EU) N:o 867/2010 markkinointivuodeksi 2010/11 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               9.4.2011

               FI

               Euroopan unionin virallinen lehti

               L 96/21

         KOMISSION TÄYTÄNTÖÖNPANOASETUS (EU) N:o 347/2011,
   annettu 8 päivänä huhtikuuta 2011,
   asetuksessa (EU) N:o 867/2010 markkinointivuodeksi 2010/11 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 soveltamista koskevista yksityiskohtaisista säännöistä vilja-alan tuontitullien osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2010/11 on vahvistettu komission asetuksessa (EU) N:o 867/2010 (3). Kyseiset hinnat ja tullien määrät on viimeksi muutettu komission asetuksella (EU) N:o 340/2011 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksessa (EY) N:o 951/2006 säädettyjen sääntöjen mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden asetuksessa (EU) N:o 867/2010 markkinointivuodeksi 2010/11 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan 9 päivänä huhtikuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä huhtikuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 259, 1.10.2010, s. 3.

      (4)  EUVL L 94, 8.4.2011, s. 25.

      LIITE

         Valkoisen sokerin, raakasokerin ja CN-koodiin 1702 90 95 kuuluvien tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 9 päivästä huhtikuuta 2011

                  (EUR)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 11 10 (1)

                  49,18

                  0,00

                  1701 11 90 (1)

                  49,18

                  0,15

                  1701 12 10 (1)

                  49,18

                  0,00

                  1701 12 90 (1)

                  49,18

                  0,00

                  1701 91 00 (2)

                  49,96

                  2,48

                  1701 99 10 (2)

                  49,96

                  0,00

                  1701 99 90 (2)

                  49,96

                  0,00

                  1702 90 95 (3)

                  0,50

                  0,22

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Komission täytäntöönpanoasetus (EU) N:o 561/2011, annettu 10 päivänä kesäkuuta 2011 , rasvattoman maitojauheen myynnin aloittamisesta tarjouskilpailumenettelyllä annetussa asetuksessa (EU) N:o 447/2010 säädetyn myynnin päättämisestä

text:
               11.6.2011

               FI

               Euroopan unionin virallinen lehti

               L 152/23

         KOMISSION TÄYTÄNTÖÖNPANOASETUS (EU) N:o 561/2011,
   annettu 10 päivänä kesäkuuta 2011,
   rasvattoman maitojauheen myynnin aloittamisesta tarjouskilpailumenettelyllä annetussa asetuksessa (EU) N:o 447/2010 säädetyn myynnin päättämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan j alakohdan yhdessä 4 artiklan kanssa,
   sekä katsoo seuraavaa:

               (1)

               Komission asetuksella (EU) N:o 447/2010 (2) aloitettiin rasvattoman maitojauheen myynti tarjouskilpailumenettelyllä neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetun komission asetuksen (EU) N:o 1272/2009 (3) mukaisesti.

               (2)

               Rasvattoman maitojauheen kokonaismäärät, joita jäsenvaltiot pyytävät interventiovarastoista tulevien elintarvikkeiden unionin vähävaraisimpien henkilöiden hyväksi toimittamisen yksityiskohtaisista soveltamissäännöistä 14 päivänä syyskuuta 2010 annetun komission asetuksen (EU) N:o 807/2010 (4) 1 artiklan 2 kohdan a alakohdan mukaisesti vuotta 2012 koskevan elintarvikkeiden jakelusuunnitelman osalta, ylittävät nykyisin käytettävissä olevan määrän. Sen vuoksi on aiheellista varata kaikki jäljellä olevat rasvattoman maitojauheen interventiovarastot.

               (3)

               Sen vuoksi olisi päätettävä asetuksen (EU) N:o 447/2010 1 artiklalla aloitettu rasvattoman maitojauheen myynti tarjouskilpailumenettelyllä ja mainittu asetus olisi kumottava. Näin ollen jäsenvaltioiden interventioelinten kello 11.00:n (Brysselin aikaa) jälkeen 17 päivästä toukokuuta 2011 alkaen vastaanottamat tarjoukset ovat tulleet aiheettomiksi.

               (4)

               Jotta markkinoille välitettäisiin nopeasti signaali ja varmistettaisiin toimenpiteen tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

               (5)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Päätetään asetuksen (EU) N:o 447/2010 1 artiklalla aloitettu rasvattoman maitojauheen myynti tarjouskilpailumenettelyllä.
   2 artikla
   Kumotaan asetus (EU) N:o 447/2010.
   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä kesäkuuta 2011.

            Komission puolesta, puheenjohtajan nimissä

         Dacian CIOLOŞ

            Komission jäsen

      (1)  EUVL L 299, 16.11.2007, s. 1.

      (2)  EUVL L 126, 22.5.2010, s. 19.

      (3)  EUVL L 349, 29.12.2009, s. 1.

      (4)  EUVL L 242, 15.9.2010, s. 9.


title: Komission täytäntöönpanoasetus (EU) 2015/1899, annettu 21 päivänä lokakuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               22.10.2015

               FI

               Euroopan unionin virallinen lehti

               L 277/15

         KOMISSION TÄYTÄNTÖÖNPANOASETUS (EU) 2015/1899,
   annettu 21 päivänä lokakuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä lokakuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  40,5

                  MA

                  115,6

                  MK

                  60,3

                  TR

                  95,4

                  ZZ

                  78,0

                  0707 00 05

                  AL

                  38,5

                  MK

                  46,1

                  TR

                  112,1

                  ZZ

                  65,6

                  0709 93 10

                  MA

                  107,9

                  TR

                  143,0

                  ZZ

                  125,5

                  0805 50 10

                  AR

                  152,4

                  TR

                  101,4

                  UY

                  74,0

                  ZA

                  148,6

                  ZZ

                  119,1

                  0806 10 10

                  BR

                  249,3

                  EG

                  199,4

                  MK

                  96,9

                  PE

                  73,3

                  TR

                  167,2

                  ZZ

                  157,2

                  0808 10 80

                  AR

                  124,2

                  CL

                  121,6

                  NZ

                  137,0

                  US

                  120,3

                  ZA

                  157,5

                  ZZ

                  132,1

                  0808 30 90

                  TR

                  133,5

                  XS

                  96,6

                  ZZ

                  115,1

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.